cyanic-selkie/wikianc huggingface dataset:
Եղիշե Վարդանյան (ֆուտբոլիստ)
Ակումբային կարիերա
Վարդանյանը հանդես է գալիս «Իմպուլս» ֆուտբոլային ակումբում, մասնակցում է Պրեմիեր լիգային։ Առաջին իսկ մրցաշրջանում Վարդանյանը անցկացրեց 5 խաղ։ Իր դեբյուտային խաղը նա խաղացել է 2010 թվականի հունիսի 26-ին, «Միկա» ֆուտբոլային ակումբի դեմ խաղում։ Վարդանյանը խաղադաշտ է դուրս եկել ավելացրած ժամանակին՝ (92-րդ րոպեին) Վահագն Այվազյանի փոխարեն ։ Հաջորդ մրցաշրջանում Վարդանյանը փոքր-ինչ պասիվ էր, անցկացրել է ընդամենը 2 խաղ։ 2011/2012 գավաթի առաջնությունում Վարդանյանը իր թիմի հետ միասին հասել է եզրափակիչ, բայց եզրափակչում չի խաղացել։ Եզրափակչում նրանք պարտվեցին Շիրակ ֆուտբոլային ակումբին 1։0 հաշվով ։ 2012/13 մրցաշրջանում Վարդանյանը հաճախ էր հայտնվում դաշտում։
Արտաքին հղումներ
Կատեգորիա:Հայ ֆուտբոլիստներ
Թահա Ջարըմ
Թահա Ջարըմ (Taha Carım, ), թուրք դիվանագետ, որը դիվանագիտական մի շարք բարձր պաշտոններ է զբաղեցրել Թուրքիայի արտաքին գործերի նախարարությունում։ Սպանվել է «ՀՑԱՄ»-ի մարտիկների կողմից։
Կենսագրություն
Ջարըմը ծնվել է 1914 թվականին Ժնևում, դիվանագետի ընտանիքում։ Գալաթասարայի վարժարանում կրթությունն ավարտելուց հետո, ուսումը շարունակել է Ֆրանսիայում, սովորելով Թուլուզի համալսարանում։ 1941 թվականի հոկտեմբերի 29-ին, Երկրորդ համաշխարհային պատերազմի ժամանակ, Ջարըմը միացել է թուրքական արտաքին քաղաքական ծառայությանը և շուրջ 36 տարի, մինչ իր մահը, շարունակել աշխատել Թուրքիայի արտաքին գործերի նախարարությունում։
Իր ծառայությունը նա սկսել է ԱԳՆ գլխավոր քարտուղարության դեպարտամենտում և շուտով տեղափոխվել Առևտրի հարցերով դեպարտամենտ, որտեղ հասել է մինչև 3-րդ քարտուղարի աստիճանի։ 1948 թվականին Ջարըմն ուղարկվեց աշխատելու Աթենքում թուրքական հյուպատոսությունում։ 1952 թվականին, առաջին քարտուղարի աստիճան ստանալուց հետո, նա գործուղվեց գլխավորելու Ալեքսանդրիայում թուրքական դեսպանությունը, իսկ նույն տարում ՆԱՏՕ-ում սկսեց ներկայացնել Թուրքիան։ 1957 թվականին Ջարըմը նշանակվեց Կարակասյում Թուրքիայի դեսպանի պաշտոնում՝ ներկայացնելով այդ երկրի շահերը Վենեսուելայում, Հայիթիում, Էկվադորում և Կոլումբիայում։ 1960-1961 թվականներին եղել է Կարաչիում, 1961-1965 թվականներին՝ Օտտավայում և 1965-1967 թվականներին Բեյրութում Թուրքիայի դեսպանի պաշտոնը։ 1967-1969 թվականներին էլ զբաղեցրել է Թեհրանում դեսպանի պաշտոնը։ 1969 թվականին Ջարըմը նշանակվեց Թուրքիայի արտաքին գործերի նախարարի գլխավոր խորհրդականի պաշտոնը, իսկ արդեն 1973 թվականին գործուղվեց Վատիկան՝ զբաղեցնելու այդ երկրում Թուրքիայի դեսպանի պաշտոնը։
1971 թվականին, Թուրքիայի արտաքին գործերի նախարարության ակադեմիայում Հայկական հարցի վերաբերյալ կոնֆերանսի ժամանակ, Թահա Ջարըմը ելույթ է ունեցել հայ և թուրք ժողովուրդների համակեցության դարավոր ավանդույթների մասին ։
Սպանություն
1977 թվականի հունիսի 9-ին Թահա Ջարըմը Վատիկանում վերադառնում էր իր նստավայր։ Ճանապարհին դիմացից և թիկունքից երկու հայ մարտիկ փակում են նրա ճանապարհը։ Նրանք անմիջապես սպանում են թուրք դեսպանին ։ Սպանության համար պատասխանատվությունը ստանձնել է «Հայկական ցեղասպանության արդարության մարտիկներ» կազմակերպությունը ։
2016 թվականին Հռոմի պապը դատապարտեց 1977 թվականին Թահա Ջարըմի սպանությունը՝ Հայոց ցեղասպանության վերաբերյալ Թուրքիայի հետ վեճը լուծելու համար ։
Ծանոթագրություններ
Կատեգորիա:Թուրք դիվանագետներ
Վալենսինա դե լա Կոնսեպսյոն
Վալենսինա դե լա Կոնսեպսիոն (Valencina de la Concepción), մունիցիպալիտետ Իսպանիայում։ Գտնվում է Սևիլյա պրովինցիայում (Անդալուսիա ինքնավար համայնքում)։ Տարածքը կազմում է 25 կմ2։ Բնակչությունը՝ 8031 մարդ (2010 թվականի տվյալներով)։ Պրովինցիայի վարչական կենտրոնից գտնվում է 8 կմ հեռավորության վրա։
Ժողովածու (1106)
Ժողովածու 1106, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1106 թվի տակ։ Ձեռագիրը գրվել է 18-րդ դար։ Գրված է թղթ-ի վրա, որը ունի 15,5X10,5 չափս։ Ձեռագիրը կազմված է 134 թերթից։ Գրված միասյուն, նոտրգրով ։
Ծանոթագրություններ
Կատեգորիա:Մատենադարանի ձեռագրեր
Դունիտ
Դունիտ, ներժայթուք գերհիմնային ապար՝ կազմված ձիթակն, պիրոքսեն և ուղեկցող՝ քրոմշպինելիդ միներալներից։ Կառուցվածքը նրբահատիկ է, գույնը՝ մուգ կանաչ, կապտականաչ կամ սև։ Դունիտը քրոմիտային հանքավայրերի մայր ապար է։ Հայաստանում դունիտների ներդրումները մտնում են Սևանի և Վեդու օֆիոլիթային գոտիների գաբրոպերիդոտիտային կազմավորումների մեջ։ Օգտագործվում է հրակայուն աղյուսի արտադրության մեջ։
Դունիտ անունը ծագել է Նոր Զելանդիայի Դուն լեռան անունից։
Կատի Մարտոն
Կատի Մարտոն (Marton Kati, ), հունգարացի-ամերիկացի հեղինակ, լրագրող։ Եղել է ABC News-ի և Ազգային հանրային ռադիոյի արտասահմանյան թղթակից, Կանանց միջազգային առողջապահական կոալիցիայի նախկին նախագահ, Ժուռնալիստների պաշտպանության կոմիտեի և այլ մարմինների, այդ թվում՝ Փրկության միջազգային կոմիտեի, Human Rights Watch-ի, Նոր Ամերիկա հիմնադրամի տնօրեն։
Կենսագրություն
Մարտոնը ծնվել է Հունգարիայում , United Press International-ի լրագրող Իլոնա Մարտոնի և Ասսոշեյթեդ պրեսի մրցանակակիր լրագրող Էնդրե Մարտոնի ընտանիքում։ Երկրորդ համաշխարհային պատերազմի տարիներին ծնողները վերապրել են Հոլոքոստը, սակայն երբեք չեն խոսել այդ մասին։ ԱՄՆ-ի համար կեղծ լրատվական մեղադրանքի պատճառով նրանք երկու տարի բանտարկվել են, և Կատին ու նրա ավագ քույրը մնացել են օտարների հոգածության տակ։ Մեծանալով որպես կաթոլիկ եկեղեցու հետևորդ՝ ավելի ուշ նա պատահաբար իմացել է, որ իր տատիկ-պապիկները եղել են հրեա և սպանվել են Օսվենցիմի ճամբարում ։ Ի թիվս բազում պարգևների, որոնք նրա ծնողներն ստացել են Հունգարիայի 1956 թվականի հեղափոխության մասին նյութեր հրապարակելու համար, հիշատակման է արժանի նաև Ջորջ Պոլկի անվան մրցանակը։ Հունգարիայից փախչելով՝ ընտանիքը հաստատվել է Մերիլենդի Մոնտգոմերի շրջանի Չևի Չեյզ վայրում։ Մարտոնը հաճախել է տեղի ավագ դպրոցը, այնուհետև սովորել է Սորբոնի համալսարանում և Փարիզի քաղաքական հետազոտությունների ինստիտուտում (Institut d'Études Politiques): Հունգարիայում մեծանալով՝ նա ունեցել է ֆրանսիացի դայակ և խոսում էր և՛ հունգարերեն, և՛ ֆրանսերեն, այնուհետև, երբ ընտանիքը տեղափոխվեց ԱՄՆ, սովորեց նաև ամերիկյան անգլերեն։ Ջորջ Վաշինգտոն համալսարանից ստացել է միջազգային հարաբերությունների մագիստրոսի աստիճան։
Անձնական կյանք
Մարտոնն ամուսնացել է երեք անգամ։ Նրա առաջին ամուսինը՝ Կառոլ Վեցելը, Ֆինլանդիայից պաշտոնաթող միջազգային ներդրումների բանկիր էր։ Երկրորդ ամուսինը ABC News-ի հաղորդավար Պետեր Ջենինգսն էր։ Նախքան 1993 թվականին ամուսնալուծվելը նրանք ունեցել են 2 երեխա։
Երրորդ ամուսինը եղել է դիվանագետ Ռիչարդ Հոլբրուքը 1995 թվականից մինչև մահ՝ 2010 թվականի դեկտեմբեր։ Նրանք միասին բազմիցս ճամփորդել են ամուսնու դիվանագիտական առաքելությունների ժամանակ դեպի նախկին Հարավսլավիա և Միջին Արևելք ։ Իրենց սիրո պատմությունն ու ամուսնու մահից հետո իր ապրումները նա նկարագրել է 2012 թվականի «Paris: A Love Story» («Փարիզ. սիրային պատմություն») հուշագրությունում ։
Պարգևներ
Լրագրողական աշխատանքի համար Մարտոնն ստացել է բազմաթիվ պարգևներ, այդ թվում 2001 թվականին մրցանակ Հրեա կանաց ազգային խորհրդի կողմից, 2002 թվականին Matrix մրցանակ՝ Կանայք, ովքեր փոխում են աշխարհը գործունեության համար, Ջորջ Փոսթեր Պրիբոդիի մրցանակ (Ֆիլադելֆիա, 1973), Հունգարիայի Հանրապետության Պատվո խաչի շքանշան։ Մարտոնի «Enemies of the People: My Family's Journey to America» ինքնակենսագրականը 2009 թվականին հայտնվել է «Ազգային գրքի քննդատության մրցանակի» կիսաեզրափակչում ։
Արտաքին հղումներ
Կատեգորիա:Հունգարացի լրագրողներ Կատեգորիա:Հունգարացի գրողներ Կատեգորիա:Գրողներ այբբենական կարգով Կատեգորիա:Փարիզի համալսարանի շրջանավարտներ Կատեգորիա:Ջորջ Վաշինգտոն համալսարանի շրջանավարտներ
Զույակովո
Զույակովո (Зуя́ково, Йөйәк), գյուղ Ռուսաստանի, Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 989 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելորեցկի շրջանի բնակավայրեր
(4598) Կորադինի
(4598) Կորադինի (Coradini), աստերոիդ աստերոիդների հիմնական գոտում։ Հայտնաբերվել է 1985 թվականի օգոստոսի 15-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 3,000543 ա. մ., առավելագույնը մոտենում է 2,6759 ա. մ. հեռավորության վրա և հեռանում 3,3252 ա. մ. ։ Արեգակի շուրջ մեկ ամբողջական պտույտ է կատարում 1898,45 երկրային օրվա ընթացքում, իր ուղեծրով շարժվելով միջինում 0,189629 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,92° անկյուն։
Արտաքին հղումներ
Կատեգորիա:1985 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ազգային անձնավորում
Ազգային անձնավորում, առանձին ազգերի կամ դրանց ներկայացուցիչների հավաքական կերպարն արտահայտող մարդակերպական անձնավորում։ Կարող է հայտնվել քաղաքական մուլտֆիլմերում կամ քարոզչության մեջ։ Որպես անձնավորում, կերպարը չի կարող լինել իրական (ազգի հոր կերպարով) կամ անտիկ պատմության դերակատարներից մեկը, որի հնարավոր գոյության փաստն անվիճելի է։
Արևմտյան աշխարհի որոշ վաղ անձնավորումներ եղել են իմաստության և պատերազմի աստվածությունների կերպարներ (Միներվա/Աթենաս) կամ էլ հաճախ կիրառվել Հռոմեական կայսրության պրովինցիաների անվանումները։ Դրանց շարքում են Բրիտանիան, Գերմանիան, Հիբերնիան, Հելվեցիան և Պոլոնիան։ Ազատության աստվածուհու անձնավորման օրինակներից են Մարիան, Ազատության արձանը (Ազատությունը լուսավորում է աշխարհը) և Միացյալ Նահանգների դրամների բազմաթիվ օրինակներ։ Անձնավորման հին օրինակներից մեկն էլ Դեա Ռոման է՝ իգական աստվածություն, որն անձնավորում է Հռոմ քաղաքը և, ավելին, Հռոմեական պետությունը։ Ավելի ուշ, 20-րդ դարի առաջին կեսին դարձել է Բենիտո Մուսոլինիի «Նոր հռոմեական կայսրության» խորհրդանիշ անձնավորումը։ Հասարակության կամ քաղաքացիների՝ որպես ազգության մարմնավորում, անձնավորման հայտնի օրինակներ են Միխել Գերմանացին, Ջոն Բուլ և Քեռի Սեմը ։
Արտաքին հղումներ
Կատեգորիա:Ազգային անձնավորում Կատեգորիա:Արվեստի ժանրեր Կատեգորիա:Անկախության խորհրդանիշներ
Բալամուտովկա (գյուղ, Յարմոլինի շրջան)
Բալամուտովկա (Баламутівка), գյուղ Ուկրաինայի Խմելնիցկիի մարզի Յարմոլինի շրջանում։
2001 թվականի տվյալներով Բալամուտովկա գյուղում բնակվում էր 584 մարդ։
Արտաքին հղումներ
Կատեգորիա:Ուկրաինայի Խմելնիցկիի մարզի Յարմոլինի շրջանի բնակավայրեր Կատեգորիա:Ուկրաինայի գյուղեր
Սիրահարներն ու արջը
«Սիրահարներն ու արջը» (Two Lovers and a Bear)), կանադական մելոդրամա, դրամա և թրիլեր՝ նկարահանված 2016 թվականին։ Ֆիլմի ռեժիսորը Քիմ Նգույենն է ։
Սյուժե
Ֆիլմի գործողությունները կատարվում են Հյուսիսային բևեռի մոտ գտնվող գեղատեսիլ անկյունում։ Ֆիլմի գլխավոր հերոսները Ռոմանն ու Լյուսին են, որոնք ապրում են այդ անկյունում։ Նրանց միջև սիրային հարաբերություններ են ձևավորվում։ Բացի բնության և վայրի ցրտի փորձություններից՝ նրանց սպասվում է նաև կյանքի կռիվ՝ իրենց անցյալի հետ կապված, որը նրանց մոռացնել չի տալիս, և միայն իր մասին հիշեցնում է ամենաանհարմար պահերին ։
Արտադրություն
Ֆիլմի ռեժիսորը Բեռլինի կինոփառատոնի դափնեկիր Կիմ Նգույենն է։
Ֆիլմի նկարահանումները տեղի են ունեցել կանադական բնակավայրում, որտեղ նկարահանող խումբն ունեցավ խնդիր լույսի հետ, քանի որ փողոցային լույսերը չափացանց վառ էին, այդ իսկ պատճառով ֆիլմի նկրահանումները ձգվեցին մի քանի ամիս ։
«Սիրահարները և արջը» ֆիլմը ցուցադրվել է Կաննի կինոփառատոնում՝ «Ռեժիսորների երկշաբաթյակ» ծրագրում ։
Արտաքին հղումներ
Կատեգորիա:2016 ֆիլմեր Կատեգորիա:Կանադական մելոդրամա ֆիլմեր Կատեգորիա:Կանադական դրամա ֆիլմեր Կատեգորիա:Կանադական թրիլեր ֆիլմեր Կատեգորիա:Անգլերեն ֆիլմեր Կատեգորիա:2010-ականների դրամա ֆիլմեր Կատեգորիա:Կանադական ֆիլմեր
Դյունեն
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Օսմանյան կայսրության հայաբնակ գյուղեր
Բելկա (գյուղ, Տրոստյանեցի շրջան)
Բելկա (Білка), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Բելկա գյուղում բնակվում էր 1 610 մարդ։
Արտաքին հղումներ
Կատեգորիա:Ուկրաինայի Սումիի մարզի Տրոստյանեցի շրջանի բնակավայրեր Կատեգորիա:Ուկրաինայի գյուղեր
Գլիկոզիդներ
Գլիկոզիդներ, բուսական, հազվադեպ կենդանական ծագում ունեցող օրգանական միացություններ։ Շատ բույսեր կուտակում են քիմիական միացությունները ոչ ակտիվ գլիկոզիդների ձևով։ Հետագայում ֆերմենտային հիդրոլիզի միջոցով այս միացությունների գլյուկոզային հատվածը ճեղքվում է. միացությունները դառնում են հասանելի օգտագործման համար։
Գլիկոզիդներում ածխաջրերի (գլիկոն) և ոչ շաքարատիպ (ագլիկոն) մնացորդները միմյանց հետ միացած են թթվածնի, ազոտի կամ ծծմբի ատոմներով։ Գլիկոնի կամ նրա օքսիդային օղակի մեծությունից կախված գլիկոզիդները լինում են գլյուկոզիդներ, ֆրուկտոզիդներ, մալտոզիդներ, ֆուրանոզիդներ, պիրանոզիդներ և այլն։ Ագլիկոն կարող են լինել սպիրտների, ֆենոլների, ցիանիդրինների, ստերոիդների կամ ծծումբ պարունակող միացությունների մնացորդներ։ Գլիկոզիդների ջրում և սպիրտներում լավ լուծվող, սովորաբար չեզոք, դառը համով, բյուրեղային նյութեր են։ Հեշտությամբ ենթարկվում են էնզիմատիկ և թթվային հիդրոլիզի՝ առաջացնելով ածխաջուր և ագփկոն։ Գլիկոզիդները կենսաբանական ակտիվ միացություններ են, որոնցից ստրոֆանաինը, ցիմարինը, սինիգրինը և այլն օգտագործվում են որպես դեղամիջոցներ։ Հայաստանի բուսականությունը հարուստ է գլիկոզիդներ պարունակող բույսերով։
Ծանոթագրություններ
Կատեգորիա:Գլիկոզիդներ
Telefon, Telefon
«Telefon, Telefon» (Հեռախոս, Հեռախոս), գերմանացի երգչուհի Մարգոտ Հիլսշերի երգն է։ Մարգոտ Հիլսշերն այդ երգով ներկայացրել է Գերմանիան Եվրատեսիլ 1957 երգի մրցույթում։ Երգի հեղինակներն են Ֆրիդրիխ Մայերը և Ռալֆ Մարիա Զիգելը։ Երգը մրցույթի եզրափակչում զբաղեցրել է 4-րդ հորիզոնականը 8 միավորով։
Կատեգորիա:Գերմանիայի երգերը Եվրատեսիլ երգի մրցույթում Կատեգորիա:Եվրատեսիլ 1957 երգի մրցույթի երգեր
Խրոնինգեն (համայնք)
Խրոնինգեն (Groningen ), համայնք Նիդերլանդների Խրոնինգեն մարզում։ Տարածքը 79,59 կմ² է, բնակչությունը՝ 190.334 (2011 թ.)։ Մեկ շնչի տարեկան միջին եկամուտը 12.300 եվրո է։
Կատեգորիա:Խրոնինգենի համայնքներ
Մեծ Շոնոմա
Մեծ Շոնոմա (Большая Шонома), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վեչեգդա գետի ձախ ափին՝ 144 կմ հեռավորության վրա։ Գետի երկարությունը 20 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Պիզեների (գյուղ, Շում՛ևաշսկոե գյուղական բնակավայր)
Պիզեների (Пизенеры, Пиçенер Туктамăш), գյուղ Ռուսաստանի Չուվաշիա հանրապետության Ալիկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Չուվաշիա հանրապետության Ալիկովսկի շրջանի բնակավայրեր
Ռիբնիկ (համայնք)
Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 6517 մարդ ։
Բնակավայրեր
Համայնքի կազմի մեջ են մտնում 29 բնակավայրեր, որոնց թվում է Ռիբնիկ քաղաքը ։
Ծանոթագրություններ
Կատեգորիա:Սերբական Հանրապետության համայնքներ
Ադապտեր (նախագծման ձևանմուշ)
Ադապտեր (Adapter), կառուցվածքային նախագծման ձևանմուշ, որը նախատեսված է օբյեկտի ֆունկցիաների կազմակերպման նպատակով հատուկ ինտերֆեյս ստեղծելու համար։
Նկարագրություն
Ադապտերն համատեղում է երկու տարբեր ինտերֆեյսները։ Ինտերֆեյսները կարող են լինել անհամատեղելի, բայց ներքին ֆունկցիանալությունը պետք է համապատասխանի պահանջներին։ Ադապտերը թույլ է տալիս անհամատեղելի ինտերֆեյսներով դասերը համատեղել և այն բերել հայցողի պահանջված ինտերֆեյսին։
Կառուցվածք
Գոյություն ունի երկու ձևի Ադապտեր ձևանմուշ.
Օբյեկտ ադապտեր ձևանմուշ
Այս մոդելի դեպքում ադապտերն իր մեջ որպես դասի նմուշ պարունակում է փոփոխման ենթակա ինտերֆեյսով դասը։ Այս դեպքում ֆունկցիաների կանչն իրականավում է նմուշի համապատասխան ֆունկցիան կանչելով։
Դաս ադապտեր ձևանմուշ
Այս տիպի ադապտերն օգտագործում է բազմակի պոլիֆորմ ինտերֆեյսների իրականացում կամ էլ ժառանգում է և՜ ադապտացնող դասը, և՜ ադապտացվողը։ Այսպիսով ստեղծվում է դաս միայն ինտերֆեյս ապահովելու համար։ Նման օրինակի ադապտերների օգտագործումը բնորոշ է այնպիսի ծրագրավորման լեզուներին, որոնք չեն ապահովում բազմակի ժառանգում (օրինակ Java) ։
Ծանոթագրություններ
Կատեգորիա:Ծրագրավորում
Ժողովածու (1104)
Ժողովածու (1004), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1004 թվի տակ։ Ձեռագիրը գրվել է 1686 թվականին Մէլքեսէթ Երևանցի գրիչի կողմից։ Ստացողը եղել է՝ Ալեքսանդր աբեղայը։ Ունի՝ 123 թերթ։ Գրված է թղթի վրա, որը ունի 14.8X10.7 չափս։ Գրված է միասյուն, նոտրգիր։ Ունի՝ 23 տող։ Կազմը` կաշեպատ տաղտակ դրոշմազարդ, աստառը՝ շերտազարդ մետաքս։ Հիշատակարաններ՝ գրչի 48ա, նվիրողի 122ա (1709 թ․) :
Ծանոթագրություններ
Կատեգորիա:Մատենադարանի ձեռագրեր
Նիլ Գեյման
Նիլ Գեյման (Neil David John Gaiman, ), անգլիացի գրող է, պատմվածքների, վեպերի, կոմիքսների, աուդիո թատրոնների, պիեսների և ֆիլմերի սցենարների հեղինակ։ Նրա գործերից են «Սենդմեն» կոմիքսների շարքը, «Աստղափոշի», «Ամերիկյան աստվածներ», «Քորալայն», «Գերեզմանի գիրքը» վեպերը։ Նա ստացել է Հյուգո, Նեբուլա և Բրեմ Սթոքեր մրցանակները։ Նա առաջին հեղինակն է, ով ստացել է Նյուբերիի և Քարնեգիի շքանշանները միևնույն գրքի՝ «Գերեզմանի գիրքը» (2008) համար։
Կենսագրություն
Նիլ Գեյմանը ծնվել է 1960 թվականի նոյեմբերի 10-ին Մեծ Բրիտանիայի Պորթչեսթեր քաղաքում։ Նրա ընտանիքը սերում է Լեհաստանի և Արևելյան Եվրոպայի հրեաներից։
Գեյմանը ուսանել է մի քանի անգլիկան եկեղեցական դպրոցներում։ Արդինգլի քոլեջում (1970–74) և Վիթջիֆթ դպրոցում (1974–77)։ Նա երկար տարիներ ապրել է Արևմտյան Գրինսթիդում երկար տարիներ՝ 1965֊ից մինչև 1980 թվականը և 1984֊ից մինչև 1987֊ը։ Նա իր առաջին կնոջը՝ Մարի ՄաքԳրաթին, հանդիպել է, երբ վերջինս բնակվում էր Արևմտյան Գրինսթիդում և ուսանում էր սաենտոլոգիա։ Գեյմանը ամուսնացել է 1985 թվականին իր առաջին երեխայի՝ Միքայելի ծննդից հետո։
Նիլ Գեյմանը ունի երեք երեխա առաջին ամուսնությունից։ Այժմ նա ամուսնացած է երգչուհի և դերասանուհի Ամանդա Փալմերի հետ։ Պսակադրությունը կայացել է 2011 թվականի հունվարի 2-ին։ 2015 թ. մարտի 18-ին նրանք սոցիալական ցանցերում հայտնեցին, որ Ամանդան հղի է։ 2015 թ. սեպտեմբերի 16-ին ծնվեց նրանց առաջնեկը՝ Էնթոնին ։
Գործունեություն
1980֊ականների սկզբին Գեյմանը զբաղվում էր լրագրությամբ, իրականացնում հարցազրույցներ և գրում գրախոսություններ։ Նա գրում էր մասնավորապես Բրիտանական Ֆենթեզիի Միության համար։ 1984 թվականի մայիսին առաջին անգամ տպագրվել է նրա «Featherquest» պատմվածքը։
1984 թվականին նա նա ավարտեց իր առաջին ծավալուն ստեղծագործությունը՝ Դյուրան Դյուրան խմբի կենսագրությունը։
1980֊ական թվականների վերջին հրատարակվել է նրա «Don’t Panic: The Official Hitchhiker’s Guide to the Galaxy Companion» գիրքը անգլիացի գրող Դուգլաս Ադամսի և նրա «Տիեզերքով ավտոստոպով ճանապարհորողի ուղեցույց» ստեղծագործության մասին։
Վեպեր
1990 թվականին լույս է տեսնում անգլիացի հայտնի գրող Թերրի Փրաթչեթի հետ համահեղինակությամբ գրված «Լավ նախանշաններ» ստեղծագործությունը։
1991-1997 թվականներին Գեյմանը գրել է «Աստղափոշի» ֆանտաստիկ վեպը, որը հրատարակվել է 1999 թվականին որպես հասարակ վեպ և որպես նկարազարդ տեքստային հրատարակություն և արժանացել է Հյուգո և Նեբուլա մրցանակներին։
Գեյմանի բեսթսելեր և տարբեր մրցանակաբաշխությունների հաղթող «Ամերիկյան աստվածներ» վեպը տպագրվել է 2001 թվականին։ 10֊րդ տարեդարձին նվիրված հատուկ հրատարակությունը տպագրված էր «հեղինակի նախընտրած տեքստով»՝ 12, 000 բառով ավելի երկար, քան բնօրինակ մասսայական վաճառքի հրատարակությունները։
2008 թվականին Գեյմանը հրատարակեց մանկական «Գերեզմանի գիրքը», որը խորապես ազդված էր Ռադիար Քիփլինգի «Ջունգլիների գրքից»։
Ֆիլմեր և սցենարներ
Գեյմանը մի քանի ֆիլմի սցենարիստ է․
Պատմագիրք հայոց (մատենաշար)
«Պատմագիրք հայոց», մատենաշար։
Գիպսաբետոն
Գիպսաբետոն, բետոն, որի հիմքը գիպսային կապակցանյութերն են (գլխավորապես շինարարական գիպսը)։ Գիպսաբետոնի պատրաստման համար օգտագործվում են քարամիներալային (հիմնականում ծակոտկեն ու խորդուբորդ մակերևույթով) և օրգանական (փայտի թեփ, դարման) լցանյութեր։ Գիպսաբետոնի մեջ ավելացվում են կապակցումը դանդաղեցնող, ինչպես նաև ջրա- և մթնոլորտակայունությունը բարձրացնող հավելանյութեր։ Ամրությունը կախված է նույն գործոններից, ինչ սովորական ցեմենտային բետոնին։ Կիրառվում է գիպսաբետոնային շինվածքների արտադրության մեջ։
Պատմագիրք հայոց (մատենաշար)
Պատմություն
Տպագրվել է Թիֆլիսում և Վաղարշապատում՝ Սուքիաս Պարզյանի նյութական օժանդակությամբ։
Գիպսաբետոն
Տես նաև
Կատեգորիա:Շինարարական նյութեր
Պատմագիրք հայոց (մատենաշար)
Պատմություն
Ի սկզբանե նախատեսված էր հրատարակել հայ հին և նոր պատմագիրների լիակատար ժողովածուների՝ 5 հատորով (յուրաքանչյուրը՝ մի քանի գրքով, շուրջ 50 հեղինակի աշխատություն), սակայն լույս է ընծայվել միայն 3 գիրք՝ Ղազար Փարպեցու «Պատմութիւն Հայոց եւ Թուղթ առ Վահան Մամիկոնեան» (1904 թվական, Թիֆլիս, Մնացական Մարտիրոսյանի տպարան), Ագաթանգեղոսի «Պատմութիւն Հայոց» (1909, նույն տպարան) և Մովսես Խորենացու «Պատմութիւն Հայոց» (1913, համար 1, նույն տպարան, համար 2, Վաղարշապատ, Սուրբ Էջմիածնի տպարան)։
Խրոտեխաստ (համայնք)
Խրոտեխաստ (Grootegast ), համայնք Նիդերլանդների Խրոնինգեն մարզում։ Տարածքը 86,88 կմ² է, բնակչությունը՝ 12.214 (2011 թ.)։ Մեկ շնչի տարեկան միջին եկամուտը 11.400 եվրո է։
Կատեգորիա:Խրոնինգենի համայնքներ
Զունկովո
Զունկովո (Зуньково), գյուղ Ռուսաստանի, Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Մեանա Սարդո
Մեանա Սարդո (իտալ Meana Sardo), կոմունա Իտալիայում՝ Սարդինիա մարզի Նուորո գավառում։ Սահմանակից է Արիտցո, Ատցարա, Բելվի, Լակոնի, Սամուգեո համայնքներին ։
Փոստային ինդեքս՝ 8030, հեռախոսային կոդ՝ 0784 ։
Արտաքին հղումներ
Կատեգորիա:Իտալիայի բնակավայրեր
Դուդեղի
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Պիզինո
Պիզինո (Пызино), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սիչովսկի շրջանի բնակավայրեր
Նիկիտա Ղոնդաղսազյան
Նիկիտա Արտյոմի Ղոնդաղսազյան (1876, հոկտեմբեր - 1926 թվականից հետո), հայ ճարտարապետ։
Կենսագրություն և գործունեություն
Ծնվել է 1876 թ. հոկտեմբերին։ 1904 թ. ավարտել է Սանկտ Պետերբուրգի Պետական ճարտարապետական-շինարարական համալսարանը և ստացել քաղաքացիական ինժեների կոչում։
1913-1914 թթ. աշխատել է Մոսկվայի քաղաքային վարչությունում որպես ժամանակավոր տեխնիկ, իսկ 1915 թ. ճարտարապետ։
1917 թ. աշխատել է Գլխավոր վերահսկչականում, որպես ինժեներ։ Մասնակցել է մսի շուկայի կառուցման աշխատանքներին։
Բաբելոնյան մաթեմատիկա
Այս հոդվածը մաթեմատիկայի պատմության մաս է կազմում:
Ընդհանուր տեղեկություններ
Բաբելոնյան թագավորությունը ձևավորվել է մ.թ.ա. II հազարամյակի սկզբին, որը գտնվում է ժամանակակից Իրաքի տարածքում՝ փոխարինելով Շումերին և Աքքադին և ժառանգելով նրանց զարգացած մշակույթը։ Այն գոյություն է ունեցել մինչև մ.թ.ա 539 թվականը։
Բաբելոնացիները գրել են սեպագրեր կավե աղյուսների վրա, որոնք զգալի թվով հասել են մեզ (ավելի քան 500 000 սեպագրեր, որոնցից մոտ 400-ը կապված են մաթեմատիկայի հետ)։ Հետևաբար մենք ունենք բավականին պատկերացում բաբելոնյան պետության գիտնականների մաթեմատիկական գիտելիքների վերաբերյալ։ Նշենք, որ բաբելոնացիների մշակույթի արմատները հիմնականում գալիս են շումերականների մշակույթից. սեպագրային նամակներ, հաշվելու կարգ և այլն։
Բաբելոնյան մաթեմատիկական տեքստերը հիմնականում կրթական բնույթ են կրում։ Դրանցից երևում է, որ բաբելոնյան հաշվարկման տեխնիկան շատ ավելի առաջադեմ էր, քան եգիպտականըՙ ինչպես նաև լուծվող խնդիրների շրջանակը էապես ավելի լայն էր։ Այդտեղ կային քառակուսային հավասարումների, երկրաչափական պրոգրեսիաների լուծման վերաբերող խնդիրներ։ Որոշման չափով կիրառվել են համամասնությունները, միջին թվաբանականը, տոկոսները։ Պրոգրեսիաների հետ աշխատելու մեթոդները ավելի խորքային էին, քան եգիպտացիներինը։
Բաբելոնյան տեքստերում, ինչպես եգիպտականներում է, տրվում է միայն որոշման ալգորիթմը (կոնկրետ օրինակներ)՝ առանց մեկնաբանությունների և ապացույցների։ Այնուամենայնիվ, ալգորիթմների վերլուծությունը ցույց է տալիս, որ բաբելոնացիների շրջանում զարգացած ընդհանուր մաթեմատիկական տեսությունը անկասկած գոյություն է ունեցել։
Համարակալում
Շումերացիները և բաբելոնացիները օգտագործում էին վեց տասնորդական թվային համակարգը։ Նրանք գրել են մեր նման՝ ձախից աջ։ 60 թվանշանների գրառումը յուրահատուկ էր։ Թվերի համար կար ընդամենը երկու նիշ, որոնք նշանակեցին Մ (միավոր) և Տ (տասնյակ)։ Հետագայում հայտնվեց զրոյի հատուկ նիշը։ 1-ից 9-ը թվերը ներկայացված էին այսպես՝ Մ, ՄՄ, ... ՄՄՄՄՄՄՄՄՄ։ Իսկ դրանից հետո Տ, ՏՄ, … ՏՏՏՏՏՄՄՄՄՄՄՄՄՄ (59)։ Նմանապես արձանագրված են ֆրակցիաները։ 1/2, 1/3 և 2/3 հայտնի ֆրակցիաների համար հատուկ սիմվոլներ են եղել։
Ժամանակակից գիտական գրականության մեջ օգտագործվում է բաբելոնյան թվերի կոմպակտ գրառումը, օրինակ՝
4,2,10; 46,52
ՀԵտագայում այն ստացավ հետևյալ տեսքը՝ 4 × 3600 + 2 × 60 + 10 + 46/60 + 52/3600:
Թվաբանություն և հանրահաշիվ
Բաբելոնացիների թվաբանությունը զգալիորեն զարգացած էր, նրանք ունեին աղյուսակների ծանրակշիռ հավաքածու։ Այդ աղյուսակները ընդգրկեց բազմապատկման աղյուսակները (առանձին բազմապատկելու համար 1 ... 20, 30 ... 50), քառակուսիների, խորանարդների, քառակուսի և խորանարդ արմատների և այլնի հաշման աղյուսակները։ Աղյուսակներից մեկը օգնեց գտնել n ցուցիչը, եթե բանանաձևը տրվում էր հետևյալ կերպ՝ 2^n (այս երկուական լոգարիթմները օգտագործվում են վարկի տոկոսների հաշվարկի համար)։ Բաբելոնցիները m/n ամբողջ թվերի բաժանումը փոխարինել են բազմապատկման՝ m ×(1/n) եւ 1/n գտնելու համար օգտագործել են վեր նշված աղյուսակները։
Գծային և քառակուսային հավասարումների լուծումը տրվեց նույնիսկ Համմուրաբիի դարաշրջանում (նա ղեկավարում էր մ.թ.ա. 1793-1750): Այդ ժամանակ օգտագործել են նաև երկրաչափական տերմինաբանությունը (մարմնի ab-ն կոչվում է մակերես, abc-ն՝ ծավալը և այլն)։ Միանդամների շատ նշաններ շումերացիներից էին եկել, որոնցից կարելի է եզրակացություն անել հնագույն ալգորիթմենրի վերաբերյալ։ Օգտագործել են հատուկ տառեր անհայտները նշանակելու համար։ Հանդիպում ենք նաև քառակուսային և գժային հավասարումների համակարգերի։ Քառակուսի արմատները հաշվարկելու համար բաբելոնացիները հայտնաբերեցին հատուկ բանաձևեր։ Քառակուսային արմատը ներկայացրեցին արտահայտության տեսքով՝ a=n^2+r, ապա ստացան : Ապա կիրառվեց նաև Նյուտոնի մեթոդը՝
Այս մեթոդով շատ արագ կարողանում էին ստանալ պատասխաններ։ Օրինակ \sqrt{5} համար, երբ, մենք ստանում ենք մի շարք մոտարկումներ՝
Երկրաչափություն
Երկրաչափության մեջ դիտարկվել են նույն մարմինները, որոնք որ Եգիպտոսում, դրան ավելացրած շրջանային սեգմենտը և հատած կոնը։ Նախնական տեքստերում \pi=3, սակայն հաջորդ տեքստերում հանդիպում ենք, որ 25/8 = 3,125 (եգիպտացիների շրջանում 256/81 ≈ 3,1605): Հանդիպում ենէ նաև մի անսովոր կանոնի, ըստ որի շրջանի մակերսը հավասար է \pi^2 R^2/3: Առաջին անգամ հանդիպում ենք Պյութագորասի թեորեմին (նույնիսկ Համմուրաբի տակ). այն տրվել է հատուկ աղյուսակների միջոցով և լայնորեն օգտագործվում է տարբեր խնդիրների լուծման մեջ։ Բաբելոնացիները կարողացան հաշվարկել բազմանկյունների մակերեսները. ըստ երեւույթին, նրանք ծանոթ էին նմանության սկզբունքին։ Չկարգավորված քառանկյունների մակերեսների համար օգտագործում էին նույն մոտավոր բանաձևը, որը օգտագործվում էր Եգիպտոսում՝ :Բաբելոնյան մաթեմատիկայից սկսվում է անկյունների աստիճանների րոպեների և վայրկյանների սովորական չափումը (այս միավորների ներդրումը հնագույն մաթեմատիկայի մեջ սովորաբար վերագրվում է Գիպսիկլեին, մ.թ.ա. II դար)։
Արտաքին հղումներ
Կատեգորիա:Հին Միջագետք Կատեգորիա:Գիտությունը Հին աշխարհում
Բորոմլյա
Բորոմլյա (Боромля), գյուղ Ուկրաինայի Սումիի մարզի Տրոստյանեցի շրջանում։ Բնակավայրը նախկինում նաև անվանվել է Բորովնյա, Բորովլյա։ Հիմնադրվել է 1659 թվականին։
2010 թվականի տվյալներով Բորոմլյա գյուղում բնակվում էր 4 490 մարդ։
Արտաքին հղումներ
Կատեգորիա:Ուկրաինայի Սումիի մարզի Տրոստյանեցի շրջանի բնակավայրեր Կատեգորիա:Ուկրաինայի գյուղեր Կատեգորիա:1659 թվականին հիմնադրված բնակավայրեր
Ինի Գարս
Ինի Գարս (Gars am Inn), կոմունա Գերմանիայում, Բավարիա երկրամասում։
Ենթարկվում է Վերին Բավարիա երկրամասին։ Գտնվում է Ինի Մյուլդորֆ շրջանում։ Բնակչությունը կազմում է 3758 մարդ (2010 թվականի դեկտեմբերի 31-ի տվյալներով )։ Տարածքը 43,65 կմ² է։ Պաշտոնական կոդը՝ 09 1 83 118։
Բարանովկա (գյուղ, Յարմոլինի շրջան)
Բարանովկա (Баранівка), գյուղ Ուկրաինայի Խմելնիցկիի մարզի Յարմոլինի շրջանում։
Ինի Գարս
Կոմունան ստորաբաժանվում է 6 գյուղական շրջանների։
Արտաքին հղումներ
Կատեգորիա:Գերմանիայի բնակավայրեր
Բարանովկա (գյուղ, Յարմոլինի շրջան)
Արտաքին հղումներ
Կատեգորիա:Ուկրաինայի Խմելնիցկիի մարզի Յարմոլինի շրջանի բնակավայրեր Կատեգորիա:Ուկրաինայի գյուղեր Կատեգորիա:1923 թվականին հիմնադրված բնակավայրեր
Պատկեր (շաբաթաթերթ)
«Պատկեր», գրական, երգիծային, գեղարվեստական շաբաթաթերթ, վերջում՝ կիսամսյա հանդես։
Պատմություն
Լույս է տեսել 1931–1945 թվականներին Ստամբուլում՝ ընդհատումներով։ Խմբագիր՝ Ժիրայր Վարժապետյան, 1932 թվականից արտոնատեր՝ Երմոգ Գույումճյան, վարիչ-խմբագիր՝ Ավետիս Ալիքսանյան։
1944–1945 թվականներին հրատարակվել է որպես ստամբուլահայ նոր գրողների պարբերական։ Լուսաբանել է ստամբուլահայ համայնքի կյանքը, անդրադարձել համաշխարհային մշակույթին և գիտությանը, սոցիալ-հասարակական վերափոխումներին։
Առաջին տարիների նյութերը հիմնականում նվիրված են կինոյի նորություններին, ժամանակի նշանավոր դերասաններին։ Գրական բաժնում տեղ են գտել հայ գրողների և համաշխարհային դասականների (Օսկար Ուայլդ, Միխայիլ Լերմոնտով, Ստեֆան Ցվայգ) ստեղծագործություններ։
Ունեցել է նաև գիտության, երգիծանքի բաժիններ։
Հյոխբերգ
Հյոխբերգ  (Höchberg), քաղաք Գերմանիայի Բավարիա երկրամասում։
Ենթարկվում է Ստորին Ֆրանկոնիա վարչական շրջանին։ Գտնվում է Վյուրցբուրգ շրջանի կազմում։ Բնակչությունը կազմում է 9440 մարդ (ըստ 2010 թվականի դեկտեմբերի 31-ի տվյալների) ։ Տարածքը կազմում է 7.55 կմ²։ Պաշտոնական կոդ՝ 09 6 79 147։
Արտաքին հղումներ
Կատեգորիա:Գերմանիայի քաղաքներ
(4599) Ռովան
(4599) Ռովան (Rowan), աստերոիդ՝ աստերոիդների հիմնական գոտում։ Հայտնաբերվել է 1985 թվականի սեպտեմբերի 5-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 3,072167 ա. մ., առավելագույնը մոտենում է 2,5628 ա. մ. հեռավորության վրա և հեռանում 3,5815 ա. մ. ։ Արեգակի շուրջ մեկ ամբողջական պտույտ է կատարում 1966,82 երկրային օրվա ընթացքում, իր ուղեծրով շարժվելով միջինում 0,183036 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,45° անկյուն։
Ալեքսանդրիայի կամուրջ
Ալեքսանդրիայի կամուրջ (Pont Alexandra, Alexandra Bridge) նաև անվանվում է Միջգավառային կամուրջ (Pont Interprovincial ), նախկին երկաթուղային, 1950-ականներից սկսած ավտոմոբիլահետիոտնային կամուրջ, որը կառուցված է Օտտավա գետի վրա։ Տեղակայված է Օտտավա և Գատինո քաղաքներում գտնվող Կանադայի ազգային պատկերասրահի և Կանադական պատմության թանգարանի միջև։ Օրական կամուրջը հատում, անցնում է տասնհինգ հազար ավտոմեքենա ։
Մինչև Կվաբեկյան կամրջի կառուցումը Ալեքսանդրիայի կամուրջը Կանադայի ամենաերկար բարձակային կամուրջն էր։
Պատմություն
Կամրջի կառուցումը ավարտվել է 1901 թվականին։ Կառուցմանը մասնակցել են տարածաշրջանի երկաթուղային ընկերությունները՝ Pontiac and Pacific Junction և Chemin de fer de la Vallée de la Gatineau: Hull Electric ընկերությունը կամուրջը օգտագործել է Էլմերի, Հալլի և Օտտավայի տրամվայի գծերը իրար կապելու համար ։
1950-ական թվականների ավարտին Ալեքսանդրիայի կամուրջը երկաթուղայինից վերափոխվեց ավտոմոբիլահետիոտնայինի ։
1975 թվականին փոխարինվեց սալարկմամբ։ 2009-2010 թվականներին սալարկումը նորից փոխարինվեց, ամրապնդվեցին մետաղական շինվածքները վիբրացիոն էֆեկտներին դիմակայելու նպատակով։ Աշխատանքները իրականացրել է McCormick Rankin Corporation ընկերությունը։
Արտաքին հղումներ
Կատեգորիա:Օտտավայի կամուրջներ
Զուրա
Զուրա (Зура), գյուղ Ռուսաստանի, Ուդմուրթական հանրապետության Իգրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 2880 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Իգրինսկի շրջանի բնակավայրեր
Կոմպլեքսային էլեկտրասարքավորման ինստիտուտ
Կոմպլեքսային էլեկտրասարքավորման ինստիտուտ, գիտահետազոտական նախագծա-կոնստրուկտորական, կոմպլեքսային էլեկտրատեխնիկական սարքավորման նոր տեսակների ստեղծման ուղղությամբ գիտահետազոտական, փորձակոնստրուկտորական և տեխնոլոգիական աշխատանքներ կատարող հիմնարկություն։ Հիմնադրվել է 1956 թվականին, Երևանում։ Մինչև 1965 թվականը կոչվել է էլեկտրամեխանիկայի համամիութենական ԳՀԻ-ի հայկական մասնաճյուղ։ Հիմնական խնդիրներն են սնման բարձր հաճախականության, պտույտների մեծ թվով մինչև 100 կվտ հզորության գեներատորների և ագրեգատների, արդյունաբերական հաճախականության մինչև 100 կվտ հզորության սինխրոն գեներատորների, հաճախականության մինչև 200 կվտ հզորության էլեկտրամեքենայական փոխակերպիչների (մինչև 20000 հց հաճախականության), II չափսի ուժային տրանսֆորմատորների մշակումը։ Կոմպլեքսային էլեկտրասարքավորման ինստիտուտի շենքի բազայի վրա են հիմնադրվել կաբելի արդյունաբերության, էլեկտրամեխանիկայի, էլեկտրատեխնիկայի համամիութենական գիտահետազոտական ինստուտների Երևանի բաժանմունքները։ 1972 թվականից մտնում է «Հայէլեկտրամեքենա» արտադրական միավորման մեջ։
Կատեգորիա:Գիտությունը Հայաստանում
Խուլպեն-Վիտեմ
Խուլպեն-Վիտեմ (Gulpen-Wittem ), համայնք Նիդերլանդների Լիմբուրխ մարզում։ Տարածքը 73,18 կմ² է, բնակչությունը՝ 14.512 (2011 թ.)։ Մեկ շնչի տարեկան միջին եկամուտը 13.000 եվրո է։
Բույմեր (գյուղ, Տրոստյանեցի շրջան)
Բույմեր (Буймер), գյուղ Ուկրաինայի Սումիի մարզի Տրոստյանեցի շրջանում։
2001 թվականի տվյալներով Բույմեր գյուղում բնակվում էր 469 մարդ։
Արտաքին հղումներ
Կատեգորիա:Ուկրաինայի Սումիի մարզի Տրոստյանեցի շրջանի բնակավայրեր Կատեգորիա:Ուկրաինայի գյուղեր
Ժողովածու (1738)
Ժողովածու (1738), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1738 թվի տակ։ Ձեռագիրը գրվել է 17-րդ դարում Ալեքսան գրչի կողմից։ Ստացողը եղել է Յոհան Տաթևացին։ Գրված է թղթի վրա, որը ունի 20.3x14.5 չափս։ Ձեռագիրը կազմված է 405 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշեպատ տախտակ դրոշմազարդ, աստառը՝ շերտազարդ մետաքս, դրոշմազարդ կտավ։ Հիշատակարաններ՝ 324բ, 455ա, ստացողի՝ 169ա, հետագայի՝ 1բ (17-րդ դար) ։
Ծանոթագրություններ
Կատեգորիա:Մատենադարանի ձեռագրեր
Աշոտ Ա Մեծ
Աշոտ Ա, Բագրատունիների թագավորության հիմնադիր, հայոց առաջին Բագրատունի թագավորը (885-890 թթ.)։ Իշխանաց իշխան Սմբատ Խոստովանողի և Հռիփսիմե իշխանուհու որդին է, ունեցել է 4 եղբայր՝ Սմբատ, Շապուհ, Մուշեղ, Աբաս և երկու քույր։ Ամուսնացել է Կատրանիդեի հետ և ունեցել է 7 զավակ։ Նա անմիջականորեն իշխում էր իր պապի՝ հայոց իշխան Աշոտ Մսակերի կալվածքների հյուսիսում (Այրարատ), իսկ հարավը՝ Տարոնը, բաժին էր ընկել հորեղբոր որդիներին՝ Աշոտին ու Դավիթ Արքայիկին։
Սպարապետ և իշխանաց իշխան
855 թվականի համահայկական ապստամբությունից հետո փոխարինել է Հայոց սպարապետ Սմբատ Ը Խոստովանողին։ 855 թվականի ամռանը Բուղան ետ կանչվեց. ամբողջ իշխանությունը կենտրոնացավ Աշոտ Բագրատունու ձեռքում, ով 862 թվականին խալիֆայությունից ստացել է Հայոց իշխանաց իշխանի տիտղոսը։ Նույն թվականին Աշոտ Ա սպարապետությունը հանձնել է եղբորը՝ Աբասին։ Թուլացող Արաբական խալիֆայությունը Աշոտին է արտոնել ամբողջ Արմինիայի հարկահանությունը։ Աշոտի ձեռքում կենտրոնացավ երկրի վարչական, ռազմական և տնտեսական իշխանությունը, արաբական տիրապետությունը դարձավ ձևական։
869 թվականին Հայոց կաթողիկոս Զաքարիա Ձագեցու ջանքերով միասնական ժողով է հրավիրվում, որին մասնակցում են նշանավոր իշխանական տոհմերի ներկայացուցիչները։ Այդ ժողովում միահամուռ որոշում է կայացվում Աշոտ Բագրատունուն հռչակելու հայոց թագավոր։ Աշոտը ձախողեց Արմինիայի ոստիկանի դավադրությունը՝ վտարելով նրան Հայաստանից։ Վարպետորեն օգտվել է արաբա–բյուզանդական մրցակցությունից։ Վասիլ I կայսրը Աշոտից խնդրել է թագադրել իրեն իբրև հին թագադիր տոհմի ներկայացուցչի և դաշինք կնքել, իսկ Բյուզանդիայի Փոտ պատրիարքը, եկեղեցական միաբանության առաջարկ անելով, Աշոտին անվանել է «բարետոհմությամբ քաջահայտ, հզորագույն, բարձրագույն և վսեմագույն», սակայն 869 թվականի Շիրակավանի եկեղեցական ժողովը մերժում է պատրիարքի այդ առաջարկը, բայց միաժամանակ չի հրաժարվում ռազմաքաղաքական դաշինքից։
Հայոց թագավոր
Աշոտը ցուցաբերել է ռազմա–քաղաքական, դիվանագիտական մեծ ձեռներեցություն՝ ամրապնդելով պետությունը։ Նստավայրն էր Բագարան ամրոցը։ Նրա գերիշխանությունը ճանաչում էին նաև Վրաց, Աղվանից իշխանները և Հայաստանի արաբական ամիրայությունները։ Բյուզանդիայի Կոստանդին Ծիրանածին կայսրը գրում է, որ Աշոտը «տիրում էր Արևելքի բոլոր երկրներին»։
Աշոտը նաև կատարեց մի շարք բարեփոխումներ, վերականգնելով ու բարեփոխելով Արշակունիների ժամանակ գոյություն ունեցած պալատական համակարգը։ Մանր ազնվականներին հողեր նվիրեց, նրանց ավելի ևս կապելով արքունիքի հետ։
Գործունեություն
Հայ իշխանների և բարձրադաս հոգևորականների համատեղ խորհրդում 869 թվականին Աշոտ Բագրատունին հռչակվեց հայոց թագավոր։ Բացահայտելով իր և հայ մեծամեծ իշխանների դեմ արաբ ոստիկան Ահմադի գլխավորությամբ նախապատրաստած դավադրությունը՝ 875 թվականին Աշոտ Բագրատունին ձերբակալեց ոստիկանին, զինաթափեց արաբական զորքը և ծանակելով արտաքսեց երկրից։
Անկախացած և ռազմաքաղաքական վերելքի ուղին բռնած Հայաստանը շուտով գրավեց նաև Բյուզանդիայի ուշադրությունը։ Մակեդոնական (Հայկական) կայսերատան հիմնադիր Վասիլ 1-ը (867-886) առաջիններից մեկն էր, որ փորձեց շահել Աշոտ Բագրատունու զինակցությունը՝ ընդդեմ խալիֆայության։ Սակայն Աշոտ Բագրատունին, բարեկամական հարաբերություններ հաստատելով Վասիլ 1-ի հետ, խոհեմաբար չեզոքություն պահպանեց հակամարտող կողմերի միջև։ Մութավաքիլ խալիֆը հայ-բյուզանդական մերձեցումը կասեցնելու և Աշոտ Բագրատունուն սիրաշահելու նպատակով 885թվականին նրան ճանաչեց «թագավոր Հայոց և Վրաց»։ Հայոց արքայի գահը ճանաչեց նաև Վասիլ I կայսրը։
Բագրատունյաց նորահիմն և միջազգային ճանաչման արժանացած թագավորության իրավասությունը տարածվում էր Հայաստանի մեծագույն մասի վրա, բացառությամբ Բյուզանդիային միացված արևմտյան «աշխարհների» (Փոքր Հայք, Բարձր Հայք, Ծոփք) և խալիֆայության Զազիրա կուսակալությանը կցված հարավային որոշ գավառների։
Հայ և արաբ պատմագիրների հաստատմամբ Աշոտ I Բագրատունու գահակալման տարիներին (885-890) հայկական պետության սահմանները հարավում ընդգրկում էին Կորճայք և Աղձնիք նահանգների մեծ մասը՝ մինչև Ջազիրա, հարավ-արևելքում հասնում էին Ատրպատական, արևելքում՝ մինչև Պարտավ, արևմուտքում՝ Ծոփք և Բարձր Հայք, հյուսիս-արևմուտքում՝ մինչև Եգերաց աշխարհ, հյուսիսում՝ մինչև Կովկասյան Մեծ լեռնաշղթան և Ալանաց դուռը։ Աշոտ 1-ի գերիշխանությանր ենթարկվեցին վրաց գահերեց իշխան Ատրներսեհ Բագրատունին և Հայոց Արևելքի կողմերի (Արցախ, Ուտիք) թագավոր Համամ Բագրատունին։
Հայոց և վրաց միացյալ թագավորության հյուսիսային սահմաններն ամրապնդելու մտահոգությամբ Աշոտ 1-ը 887թ. արշավեց մինչև Կովկասյան Մեծ լեռնաշղթան, ընկճեց տեղի անհաշտ ցեղերին, իսկ Եգերաց աշխարհի թագավորին հարկադրեց ընդունել իր գերիշխանությունը։ Աշոտ 1-ի գահաժառանգ որդին՝ իշխանաց իշխան Սմբատը, զենքի ուժով ճնշեց Գ՚ուգարքի և Ուտիքի իշխանների անհնազանդությունր և նրանց ենթարկեց Բագրատունյաց գահին։ Այնուհետև Աշոտ 1-ը զբաղվեց Բագարան մայրաքաղաքի կառուցապատմամբ, երկրի պաշտպանական համակարգի բարելավմամբ և բանակի (40 հազար հեծյալ մարտիկ) հզորացմամբ՝ մահից հետո իր որդի Սմբատին թողնելով կայուն և վերընթաց զարգացում ապրող թագավորություն։
Աշոտ Բագրատունու թագադրության թվականի և գահակալության տարիների հարցը պատմագիտության մեջ
Աշոտ Բագրատունու գահ բարձրանալու թվականի և գահակալության տարիների հարցին անդրադարձել են բազմաթիվ հետազոտողներ։ Աշոտ Բագրատունու գահ բարձրանալու թվականի ճշգրտման համար հիմք են ընդունում Գրիգոր Մաշկևորի տեղեկությունը(Աշոտ Ա-ի թագավորության սկիզբ 884 թվական)։ Վ. Հակոբյանը նշում է այն իրողության մասին,որ Աշոտ Բագրատունին դարձել էր 862 թվականից սկսած երկրի փաստական տեր ու տիրական, երբ հռչակվեց իշխանաց իշխան ։ Պատահական չէ, որ մի քանի պատմիչներ Արշակունյաց թագավորության ստեղծումը հաշվում են 434 տարի ։ Թագավորության վերականգնման թվական է դառնում 862-ը։ Սրա հետ է կապված նաև այն,որ Աշոտ Բագրատունու կինը՝ Կատրանիդեն, Գառնիի 879 թ. արձանագրության մեջ կոչվում է հայոց թագուհի։ Բացի այդ՝ պետք է նշել, որ Աշոտ Բագրատունին այնքան ինքնիշխան էր դարձել երկրի ղեկավարման գործում, որ նույնիսկ 878 թվականաին վտարեց Մուհամմադ իբն Խալիդ ոստիկանին ։
Ծանոթագրություններ
Կատեգորիա:Բագրատունիներ Կատեգորիա:Բագրատունիների թագավորության արքաներ Կատեգորիա:Շիրակի իշխաններ Կատեգորիա:Արագածոտնի իշխաններ
Սուրբ Աստվածածին եկեղեցի (4-րդ դար, Ավան)
Սուրբ Աստվածածին եկեղեցի, խոնարհված եկեղեցի Երևանի Ավան վարչական շրջանում։ Գտնվում է այգիների մեջ, Սուրբ Հովհաննես եկեղեցուց հյուսիս-արևելք։ Եկեղեցական համալիրի մաս է կազմում։
ՀՀ Կառավարության որոշմամբ մտնում է Երևան քաղաքի Ավան վարչական շրջանի պատմության և մշակույթի հուշարձանների ցանկի մեջ ։
Պատմություն
Կառուցվել է 4-7 դարերում, վերակառուցվել է 13-14 դարերում։
Ծանոթագրություններ
Կատեգորիա:Հայկական առաքելական չգործող վանքեր և եկեղեցիներ (Հայաստան) Աստվածածին
Հերաթ
Հերաթ, քաղաք Աֆղանստանի հյուսիս-արևմուտքում, Հերաթ նահանգի վարչական կենտրոնը։ Մոտ 109 հազար բնակիչ (1973)։ Ավտոճանապարհների հանգույց է, ունի օդանավակայան։ Արևմտյան Աֆղանստանի տնտեսական կենտրոնն է։ Կան բամբակազտիչ, տեքստիլ, սննդի արդյունաբերության ոչ մեծ ձեռնարկություններ։ Զարգացած է տնայնագործական արտադրությունը (բրդե և մետաքսե կտորներ, գորգեր, կարպետներ), կարակուլի մորթու, հացահատիկի, մրգերի և գյուղատնտեսական այլ արտադրանքի առևտուրը։ Հերաթի հիմնադրումը վերագրվում է Ալեքսանդր Մակեդոնացուն։ Հերաթում պահպանված ճարտսրսպետական հուշարձաններից են՝ միջնաբերդը (XV դար), մզկիթը (1201-XIV դար, վերականգնվել է 1498-1500 թվականներին՝ երկրաշարժից հետո, վերակառուցվել է 1936-1944 թվականներին), Մուսսալա անսամբլի Գաուհարշադ դամբարանը և մինարեթները (Հերաթից հյուսիս-արևմուտք), Աբդուլլա Անսարի դամբարանը (բոլորն էլ 15-րդ դար, ճարտարապետ Կավամադդին Շիրագի)։ Հերաթը միջնադարյան մանրանկարչության և դեկորատիվ-կիրառական արվեստի նշանավոր կենտրոն էր։
Ծանոթագրություններ
Կատեգորիա:Համաշխարհային ժառանգություն Աֆղանստանում Կատեգորիա:Մետաքսի ճանապարհի բնակավայրեր
Դժոխք բացյալ
«Դժոխք բացյալ», հիսուսյան քարոզիչ Հովհաննեսի գիրքը՝ դժոխային տանջանքների մասին։
Իտալիայից թարգմանել են Մխիթար Սեբաստացու աշակերտները։
Պատմություն
Տպագրվել է 1753 թվականին Վենետիկում՝ Ստեֆանո Օռլանդոյի տպարանում։
Տիտղոսաթերթին՝ «Դժոխք բացեալ. այս է մտածութիւն ի վերայ տանջանացն դժոխոց» (260 էջ, 12o և 6o, 9,2 x 5 սմ)։
Ռոգատիցա (համայնք)
Ռոգատիցա համայնք (Општина Рогатица), համայնք Բոսնիա և Հերցեգովինայի Սերբական Հանրապետություն վարչական կազմավորման արևելյան հատվածում։ Վարչական կենտրոնը համարվում է Ռոգատիցա քաղաքը։
Բնակչություն
Ըստ 2013 թվականի մարդահամարի տվյալների՝ համայնքի բնակչությունը կազմում է 11603 մարդ ։
Բնակավայրեր
Համայնքի կազմի մեջ են մտնում 118 բնակավայրեր, որոնց թվում է Ռոգատիցա քաղաքը ։
Ծանոթագրություններ
Կատեգորիա:Սերբական Հանրապետության համայնքներ
Die for You
«Die for You», կանադացի երգիչ The Weeknd-ի երգը իր երրորդ՝ «Starboy» (2016) ստուդիական ալբոմից։ Երգը գրել են՝ The Weeknd-ը, Դոկ ՄաքՔիննին, Cirkut-ը, Prince 85-ը, Cashmere Cat-ը, Դիլան Ուիգինսը և Բիլլի Ուոլշը, իսկ վերջին հինգը զբաղվել են երգի արտադրությամբ։ Սա «Starboy» ալբոմի այն երգերից է, որը հնչել է «Մանիա» կարճամետրաժ ֆիլմում ։ 2017 թվականի օգոստոսից այն հնչել է ժամանակակից քաղաքային ռադիոյում և մեծերի համար ժամանակակից քաղաքային ռադիոյում, իսկ սեպտեմբերի 19-ին ուղարկվել է ժամանակակից ռիթմիկ ռադիո՝ որպես ԱՄՆ-ում ալբոմի հինգերորդ սինգլ ։ Սպասվում էր, որ դեկտեմբերի 5-ին երգը կուղարկվի ժամանակակից հիթերի ամերիկյան ռադիո, սակայն անհայտ պատճառներով երգի թողարկումը երկրում չեղարկվել է ։ Այնուամենայնիվ, այն ռադիո է ուղարկվում 2022 թվականին՝ թողարկումից վեց տարի անց՝ համացանցում հայտնիություն ձեռք բերելուց հետո, ինչպես նաև ընդգրկվում է Billboard Hot 100 չարթի թոփ 10-ում (նախկինում զբաղեցրել էր 43-րդ հորիզոնականը)։ 2023 թվականի փետրվարի 24-ին The Weeknd-ը թողարկել է «Die for You»-ի ռեմիքսը ամերիկացի երգչուհի Արիանա Գրանդեի մասնակցությամբ, որը գլխավորել է Billboard Hot 100 չարթը ։
Նախապատմություն և թողարկում
«Beats 1 Radio» հաղորդմանը տված հարցազրույցի ժամանակ The Weeknd-ը նշել է, որ երգի արտադրությունն ամբողջությամբ ավարտվել է «Starboy» ալբոմի թողարկումից մեկ շաբաթ առաջ ։ Երգի տեքստը մանրամասնում է ինչ-որ մեկի հետ հարաբերությունները դադարեցնելու հակասական զգացմունքները, ում նա դեռ սիրում է և այս պատճառով սա ալբոմի ամենադժվար ավարտվող երգն էր ։
2017 թվականի դեպտեմբերի 19-ին երգն ուղարկվում է ռիթմիկ ռադիո՝ դառնալով ԱՄՆ-ում «Starboy»-ի վեցերորդ սինգլը։ Հյուսիսային Ամերիկայում որպես սինգլ թողարկվելուց հետո երգն ընդգրկվել է Billboard-ի տարբեր չարթերում՝ դառնալով կանադական հիթ։ 2021 թվականի փետրվարի 5-ին «Die for You»-ն ընդգրկվել է երգչի՝ «The Highlights» մեծագույն հիթերի երկրորդ ալբոմում ։
ՏիկՏոկ հարթակում հայտնիություն ձեռք բերելուց հետո՝ 2021 թվականի նոյեմբերի 25-ին թողարկվում է երգի երաժշտական տեսահոլովակը ։ 2022 թվականի օգոստոսին երգը ուղարկվում է ժամանակակից հիթերի ամերիկյան ռադիո, չնայած 2017 թվականին չեղարկված թողարկմանը ։
Առևտրային հաջողություն
Թողարկումից երեք շաբաթ անց երգը զբաղեցրել է ամերիկյան Billboard Hot 100 չարթի 43-րդ հորիզոնականը, ինչպես նաև Billboard Hot R&B/Hip-Hop Songs չարթի 19-րդ հորիզոնականը։ Կանադական Canadian Hot 100 չարթում երգը զբաղեցրել է 35-րդ հորիզոնականը և չարթում անցկացրել է 20 շաբաթ ։
2021 թվականի վերջին և 2022 թվականի սկզբին «Die for You» և «Stargirl Interlude» երգերը վիրուսային են դարձել ՏիկՏոկ հարթակում, ինչը ազդել է «Starboy» ալբոմի վաճառքների և սթրիմինգի վրա և նպաստել է Billboard 200 չարթի թոփ 40-ում ընդգրկվելուն ։ Այն նաև նպաստել է, որ երգն ընդգրկվի Ասիայի և Օվկիանիայի տարբեր երաժշտական չարթերում։ Երգը զբաղեցրել է Billboard Global 200 չարթի 20-րդ հորիզոնականը, ինչպես նաև Billboard Hot 100 չարթի 6-րդ հորիզոնականը։ 2023 թվականի փետրվարի 6-ին՝ թողարկումից վեց տարի անց, «Die for You»-ն զբաղեցրել է Radio Songs չարթի առաջին հորիզոնականը ։ Այն նաև զբաղեցրել է ամերիկյան Pop Airplay չարթի առաջին հորիզոնականը ։
Մեդիա
«Die for You»-ն հնչել է HBO հեռուստաալիքի «Անվստահելի» կատակերգական դրամայի երկրորդ եթերաշրջանում  ։
Երաժշտական տեսահոլովակ
2021 թվականի նոյեմբերի 25-ին՝ «Starboy» ալբոմի հինգերորդ ամյակի առթիվ The Weeknd-ը անակնկալ կերպով թողարկել է «Die for You»-ի երաժշտական տեսահոլովակը, որի ռեժիսորն է Քրիստիան Բրեսլաուերը ։ Տեսահոլովակը ոգեշնչված է «Տարօրինակ դեպքեր» գերբնական սարսափ հեռուստասերիալից, ինչպես նաև 1982 թվականի «Այլմոլորակայինը» գիտաֆանտաստիկ ֆիլմից ։
SZA-ի ռեմիքս
2021 թվականի հոկտեմբերի 4-ին The Weeknd-ը թողարկել է իր՝ «Memento Mori» ռադիո շոուի 18-րդ սերիան, որում առաջին անգամ հնչել է նախկինում չթողարկված «Die for You»-ի ռեմիքս տարբերակը՝ ձայնագրված երգչուհի SZAի մասնակցությամբ՝ այդ տարվա սեպտեմբերին երգի հայտնիությունից հետո ։
Նախապատմություն
2023 թվականի փետրվարի 21-ին Արիանա Գրանդեն նոր հոլովակում, որը տեղադրել է ՏիկՏոկ և Ինստագրամ հարթակներում, ցույց է տվել ստուդիայում նոր երգի վրա աշխատելու գործըթացը ։ Նա մեկնաբանել է հոլովակը, գրելով՝ «14 ժամում գրել և ձայնագրել եմ մի հատված ընկերոջս համար։ Այս բացառությունը պետք է կատարվեր․․․» ։ The Weeknd-ը նույնպես կիսվել է այդ հոլովակով ։
Republic Records-ը՝ երկու արտիստների լեյբլը հաստատել է նրանց համագործակցությունը։
Երգացանկ
Թվային / սթրիմինգային սինգլ
Ծանոթագրություններ
Կատեգորիա:2016 երգեր Կատեգորիա:2017 սինգլներ Կատեգորիա:The Weeknd երգեր Կատեգորիա:2023 սինգլներ Կատեգորիա:2023 երգեր Կատեգորիա:Արիանա Գրանդեի երգեր
Ինե Մարիե Էրիքսեն Սյորայդե
Ինե Մարիե Էրիքսեն Սյորայդե (Martha Caroline Clement),, նորվեգացի քաղաքական գործիչ, որը 2017 թվականից ի վեր արտաքին գործերի նախարար է, առաջին կինը, որը զբաղեցնում է այդ պաշտոնը ։ Նախկինում՝ 2013-2017 թվականներին եղել է պաշտպանության նախարար ։ Պաշտոնը զբաղեցրել է 2013 թվականին։ Նորվեգիայի Պահպանողական կուսակցության անդամ։ 2005 թվականին ընտրվել է Օսլոյի Սթորթինգի անդամ։
Սյորայդեն նշանակվել է Նորվեգիայի արտաքին գործերի նախարար 2017 թվականի հոկտեմբերի 20-ին ։